Ralph Regenvanu: PM Bob Loughman hem mas risaen
Opposition lida blong Vanuatu, Ralph Regenvanu hem wandem Praem Minista Bob Loughman hem mas risaen from we hem se hem nogat sapot blong majoriti blong ol memba blong Palamen.
Mr Regenvanu hem se olsem long moning afta we Palament hem no save holem wan extra-ordinary sitting from we i nogat quorum - afta we Praem Minista mo ol memba wea stap wetem hem yet long saet long gavman, oli boycottim miting.
Special miting ia hem blong appointim ol niu Deputy Speaker, reinstatim Memba blong Malekula mo foma Speaker, Gracia Shadrack mo muvum wan motion blong nogat trast agensim Praem Minista Loughman.
Be from we ibin nogat quorum, Speaker Simeon Seule hem muvum miting go long Friday.
Mr Regenvanu hem talem niusman Hilaire Bule aotsaet Palament se Opposition hem gat namba blong sakem aot Mr Loughman mo gavman blong hem, and putum wan niu gavman blong ranem kantri kasem taem blong niu general elections..
pag_Latn tpi_Latn tpi_Latn tpi_Latn tpi_Latn tpi_Latn